วันนี้อยากหาร้านอาหารเวียดนามใกล้บ้าน
เลยใช้วงในหาดู เจอร้านแหนมเนืองลับแลเป็นร้านแรกเลย
โอเคไปลองกัน

อาหารที่สั่งหลายอย่างมากกก เพราะนึกว่าจะมาน้อยๆแบบร้านอื่น
สรุปผิดคาด มากันจานค่อนข้างใหญ่พอสมควร
คิดว่า สั่งพอดีจำนวนคนน่าจะดีกว่า

จานแรกคือแหนมเนือง ⭐️⭐️⭐️⭐️(110)มีน้ำจิ้มถั่วให้เติมพริกกับถั่วบดเอง น้ำจิ้มอร่อยดีค่ะ แหนมเนืองหมู ชุดเล็กมี 2ไม้ กับเครื่องเคียงผักสด1ตระกร้า สั่งเพิ่มตระกร้าละ20บาท ตัวแหนมเนืองเค้าไม่ได้หั่นมาให้ ซึ่งเราว่าก็ดีนะ เราก็ตัดชิ้นใหญ่สะใจไปเลย บางร้านหั่นมาจิ๋วๆ กินละเครียด พริกในเซทเห็นเหลืองๆแดงๆแต่เผ็ดมากมายต้องระวัง

จานที่สองหมูชะพลู(100) ⭐️⭐️⭐️⭐️เทียบกับราคาให้มาเยอะดีค่ะ ย่างมาร้อนๆอร่อยดี แต่น่าจะมีเส้นหมี่ด้วยนะ แต่ไม่เป็นไรเราสั่งบั้นหอย(หมี่หมูย่าง)มาด้วย กินผสมกัน

บั้นหอย (100) ⭐️⭐️⭐️จานนี้หมูมาเค็มไปนิดนึงกินกับผักกับน้ำจิ้มแครอท หวานๆเปรี้ยวๆ รสกำลังดี ส่วนตัวเฉยๆไม่ได้ชอบมาก

ยำหมูยอหนัง (100) ⭐️⭐️⭐️⭐️จานนี้ที่บ้านชอบบอกว่าเค้าทำรสชาตินัวๆอร่อยดี หมูยอหนังหนุบหนับมาก 

ฟองดู (350) ⭐️⭐️⭐️ จานนี้น้ำแกงอร่อยดีค่ะ มีตะไคร้กับกระเทียมมาให้ใส่พูนจาน ใส่น้ำจิ้มพริกตำหน่อย ซดแล้วสดชื่นมาก ติดตรงคุณภาพของปลาและกุ้ง เป็นแบบแช่แข็ง ชอบกินหมูมากกว่า

ผัดผักบุ้ง (70) ⭐️⭐️เป็นผักบุ้งฝอย ที่ใช้มีดซอยผักบุ้งแบบเวียดนาม สีสันไม่ค่อยดี ผัดมาเส้นนิ่มและมัน เป็นจานที่คิดว่าคงไม่สั่งซ้ำ

เปาะเปี๊ยะสดหมู ⭐️(100) จานนี้มีข้าวคั่วหรืออะไรซักอย่างห่อมาด้วย รสชาติเลยแปลกๆ พอกัดแล้วจะกรุบๆเหมือนโดนกรวดหรือเปลือกไข่ขนาดเล็กมากๆตลอดเวลา 
น้ำจิ้มที่ใช้เป็นอาจาดแครอทอร่อยดีค่ะ ถ้าไปใหม่คงลองปากหม้อ หรือเปาะเปี๊ยะทอดแทน 

รวมๆ แล้ว ติดใจหลายจานเช่น แหนมเนือง หมูชะพลู ยำหมูยอ และหลายจานก็ยังน่าสนใจให้ไปชิมอยู่ ราคาก็ไม่แพงมาก คนไม่เยอะแต่ของสดใช้ได้ ติดว่ามาช้าไปหน่อย คาดว่าสั่ง linemanให้มาส่งก็น่าจะดี เช็คบิลออกมาประมาณ1000 บาท เทียบกับปริมาณถือว่าเยอะเลย กินกันจุก ก็โอเคนะ เป็นอีก1ร้านใกล้บ้านที่น่าจะกินได้บ่อยเลย



